 Tusaale ahaan Guddoomiye Cirro iyo Mudaneyaasha ay isku mawqifka yihiin, ayaan u riyaaqi doonin hadii ay ergada Guurtidu qarraarkooda ku soo jeediyaan in Golaha wakiillada dib loogu soo celiyo Xeerka Diiwaan-gelinta Cod-bixiyeyayaasha, ka hor intaan la hor-dhigin Mudaneyaasha Golaha Guurtida, taasoo hadii ay dhacdo uga baqo qabaan inay xukuumaddu fursad u hesho in lagu daro qodobo gogol-xaadh u noqon kara muddo kordhin, hadiiba uu yimaado dib-u-dhac doorasho, si ay badbaado eedda, uguna moosto Guddoomiyaha Wakiillada iyo xildhibaanada mucaaridka, iyadoo maanka haysa inay laba arrin dartoodba ku heli karto aqlabiyada Golaha hadii xeerku soo noqdo, kuwaasoo kala ah:- Kalsoonida ay ka qabto Xildhibaanada Xisbul Xaakimka iyo tan kale oo ah, muddo kordhinta Kordhinta loo sii dariiq-xaadhayo oo aan ku koobnayn Xukuumadda oo qudha, balse Golaha Wakiillada-na wakhti dherersi kale siinaysa, maadaama oo ay labada doorasho isa-saaran yihiin ama isku mar la qabanayo, sida xeerka ku xusan. 